კარენ იუზბაშიანი
კარენ იუზბაშიანი (რუს. Каре́н Ники́тич Юзбашя́н; სომხ. Կարեն Նիկիտայի Յուզբաշյան) დ. 6 იანვარი 1927 თბილისი — გ. 5 მარტი 2009, პეტერბურგი) — საბჭოთა სომეხი და რუსი ისტორიკოსი, შუა საუკუნეების სომხეთისა და ბიზანტიის ისტორიის სპეციალისტი, შუა საუკუნეების სომხური ისტორიოგრაფიის მთარგმნელი, ისტორიულ მეცნიერებათა დოქტორი. კარენ იუზბაშიანის არმენოლოგიის კვლევით ცენტრებში ცნობილ და აღიარებულ შრომებს წარმოადგენს ძველსომხური არისტაკეს ლასტივერტელისეული „ისტორიის“ კრიტიკული გამოცემა — XI საუკუნის სომხეთის სოციალური და პოლიტიკური ისტორიის მნიშვნელოვანი წყარო (სომხური გამოცემა: 1963; რუსული თარგმანი: М., 1968; ფრანგული თარგმანი: ბრიუსელი, 1973), ნარკვევი «Армянские рукописи» (ქართ. „სომხური ხელნაწერები“ 1987), მონოგრაფია «Армянские государства эпохи Багратидов и Византия в IX—XI вв.» (ქართ. „ბაგრატიდების ეპოქის სომხური სახელმწიფოები და ბიზანტია IX—XI საუკუნეებში“ М., 1988).